Escola Sagrat Cor de Sarrià

Els alumnes de 2n curs de CFGS Educació Infantil han buscat
solucions al repte plantejat: Tots els infants juguem! (aquest
repte ha sorgit d’una necessitat real que ens va plantejar la
directora del centre SCS Nadís). El repte consisteix en adaptar o
crear una joguina per infants amb diversitat funcional ja que
tots els infants tenen dret a jugar i en el mercat no hi ha
moltes joguines que cobreixin aquesta necessitat.

Els alumnes han donat solució al repte adaptant joguines
convencionals posant polsadors, creant contes sensorials per
estimular els sentits i creant panells sensorials amb material
reciclat (de la vida quotidiana) i de la natura. Han finalitzat
el repte implementant amb els infants del centre SCS Nadís+

Objectius

El punt de partida va ser la necessitat que tenien els infants
del centre SCS Nadis (escola especial) . La professora del mòdul
del joc i la seva metodologia i la directora vam tenir una
trobada on vam parlar de la necessitat d’adaptar joguines i crear
de noves per infants amb diversitat funcional. Com a més a més
som escola verda vam pensar el repte plantejant als alumnes de
CFGS Educació infantil de la creació o adaptació de joguines sent
respectuosos amb el medi ambient i educant pel consum
responsable.

El objectius que ens vam marcar van ser:

* Conèixer els tipus de diversitat funcional
* Investigar sobre com adaptar una joguina
* Investigar sobre els materials de rebuig
* Investigar sobre joguines sensorials
* Crear joguines i/o adaptar-les sent respectuosos amb el medi
ambient
Processos i les activitats realitzades.

* Xerrada per part de una educadora del SCS Nadís sobre els
infants amb diversitat funcional i el joc
* Investigació en diferents fonts bibliogràfiques
* Sintesi de la informació
* Creació o adaptació de la joguina
* Explicació a la resta de companys
* Implementació amb els infants de SCS Nadís
* Autoavaluació
Recursos humans i materials necessaris

El seguiment del treball l’ha portat a terme la professora de M4
El joc i la seva metodologia amb la col·laboració en la xerrada i
la implementació de les educadores i la directora del SCS Nadís.

Comunicació

La comunicació entre les professores ha estat essencial per poder
portar a terme amb èxit el repte. Així com la xerrada inicial que
va ser molt engrescadora pels alumnes de CFGS d’educació infantil

Avaluació i valoració

Per avaluar el repte s’ha fet per part de la professora del mòdul
al llarg de tot el repte, així com per part de les educadores del
SCS Nadís en la implementació que ha avaluat els materials
lúdics, així com per part dels alumnes que han fet
l’autoavaluació de la investigació realitzada, del treball en
grup, del material creat així com de la seva tasca docent en la
implementació.

La valoració que fem tots és molt positiva, tots hem aprés jugant
(professors, alumnes, infants de Nadís) i hem superat el repte
plantejat demostrant que TOTS ELS INFANTS JUGUEM!

Calendari execució:

Durant un trimestre

Més informació:

* https://www.instagram.com/p/B9PEdB7o7EW/
* https://www.instagram.com/cf_tei_sagratcorsarria/
* https://www.instagram.com/col.legisagratcorsarria/
* https://www.instagram.com/p/B76SPgyBUjZ/
Dades de contacte:

Escola Sagrat Cor de Sarrià (r.torralbo@sagratcorsarria.com)